《偶书》
清代·龙文彬

古有李道士，相传八百岁。功业杳无闻，徒将甲子记。

深山有木石，历久或不敝。毕竟块然存，淡漠亦无味。

好学推颜子，治安策贾谊。其道不能死，生气满天地。

作者简介：（1821—1893）江西永新人，字筠圃。同治四年进士，官吏部主事。乞假归。主讲经训、鹭洲、莲洲各书院。长于史学，搜罗稗史百余种，成《明会要》。另有《明纪事乐府》、《永怀堂诗文钞》。